Valga achega o Nadal coa inauguración do seu Belén | Canal Rías Baixas
VALGA> Non estamos realmente preto do Nadal ata que en Valga se inaugura o seu Belén en movemento. Esta cita ineludible co espíritu desta época celebrouse onte, e veciños e visitantes xa poden gozar dos centos de pezas elaboradas pola asociación Amigos do Belén que combinan escenas tradicionais do Nacemento con momentos importantes do ano que estamos a piques de despedir.
O Belén máis famoso da nosa contorna xa está en marcha. Onte abriuse ao público a nova edición da particular versión que fan en Valga do tradicional Nacemento.
O centenar de pezas que o compoñen son artesanais, e resultado do traballo dos membros da asociación Amigos do Belén de Valga.
Dende o 80 aniversario do empresario Andrés Quintá e a colleita da oliva en Setecoros, ata a exhumación de Franco, o xuízo do procés catalán e a aperta coa que Pedro Sánchez e Pablo Iglesias pecharon o seu pacto. Todo ten cabida neste Belén, que conta con 24 anos de historia ás súas costas.
O Belén, que permanecerá aberto ata o 12 de xaneiro, foi o primeiro en ser declarado de Interese Turístico de Galicia en 2013, e conta co apoio da Xunta para tramitar a solicitude de Interese Turístico Nacional.
Asociación de Amigos do Belén de Valga
Belén en Movemento
Artigo anteriorO Culturgal abre as súas portas con máis de 120 actividades programadas
Seguinte artigoAdrián Ben será o atleta convidado na Sin-Son 10K 2019
A sorte sorrí a Cuntis no último momento
Caldas propón crear un novo GES para librarse do conflito dos...
Xunta e concello reformarán o centro de día e a escola...